**Návrh VZN vyvesený na úradnej tabuli v obci Janov dňa:** **7. 11. 2022**

VZN vyvesené na úradnej tabuli v obci Janov dňa: 25.11.2022

VZN nadobúda účinnosť dňa: **1.1.2023**

Všeobecne záväzné nariadenie

**č. 2 /2022**

**o podmienkach poskytovania dotácií z rozpočtu obce Janov**

Obecné zastupiteľstvo v Janove na základe § 6 zákona č. 369/1990 Zb. o obecnom zriadení v znení neskorších predpisov a § 27 zákona č. 303/1995 Z.z. o rozpočtových pravidlách v znení neskorších predpisov sa uznieslo na tomto všeobecne záväznom nariadení.

#  Článok 1

**Úvodné ustanovenie**

 Účelom tohto nariadenia je stanoviť podmienky, vymedziť okruh subjektov a upraviť postup pri poskytovaní dotácií, t.j. nenávratných finančných prostriedkov.

**Článok 2**

#  Všeobecné ustanovenia

1. Z rozpočtu obce sa môžu poskytovať dotácie, a to na konkrétne úlohy a akcie vo verejnom záujme alebo v prospech rozvoja územia obce.
2. Iným právnickým osobám a fyzickým osobám – podnikateľom, ktoré majú sídlo alebo trvalý pobyt na spravovanom území, ako sú uvedené v bode 1, obec môže poskytovať dotácie len z vlastným príjmov a na podporu všeobecne prospešných služieb, podnikania a zamestnanosti.
3. Ak obec spolupracuje na základe zmluvy o zriadení združenia obcí, alebo založí právnickú osobu podľa Obchodného zákonníka v  znení neskorších predpisov, môže obec vložiť rozpočtové prostriedky ako vklad do majetku tejto právnickej osoby alebo ako členský príspevok.
4. Poskytnutie finančných prostriedkov nesmie zvýšiť dlh obce na konci rozpočtového roka a podlieha ročnému zúčtovaniu s rozpočtom obce.

1. Všeobecne prospešné služby pre potreby tohto všeobecne záväzného nariadenia sú:
	1. poskytovanie sociálnej pomoci a humanitárna a charitatívna činnosť,
	2. poskytovanie zdravotníckej starostlivosti,
	3. tvorba, rozvoj, ochrana, obnova a prezentácia duchovných a kultúrnych hodnôt,
	4. vzdelávanie, výchova a rozvoj telesnej kultúry a športu.

**Článok 3**

#  Podmienky poskytovania dotácií

1. Finančné prostriedky môžu byť poskytnuté na základe písomnej žiadosti a predloženého konkrétneho projektu.
2. Žiadosť musí obsahovať:
	1. presný názov a adresu žiadateľa,
	2. účel a požadovanú výšku poskytnutia dotácie,
	3. stručnú charakteristiku projektu, jeho zdroje financovania, prínos pre obec, resp. reprezentácia obce, miesto, dátum začatia a ukončenia projektu,
	4. čestné vyhlásenie žiadateľa, že nie je voči nemu vedené konkurzné konanie, resp. likvidácia,
	5. čestné vyhlásenie žiadateľa o tom, že má vysporiadané finančné vzťahy

 s obcou, daňovými úradmi a poisťovňami,

* 1. doklad osvedčujúci zriadenie subjektu,
	2. bankové spojenie a číslo účtu žiadateľa.
1. Žiadateľ uplatní žiadosť na obecnom úrade v termíne do 30.10. príslušného rozpočtového roka.

1. Na poskytnutie dotácie nemá žiadateľ právny nárok.

**Článok 4**

##  Schvaľovanie dotácií

1. Objem finančných prostriedkov určených na dotácie sa schvaľuje v  obecnom zastupiteľstve v rámci rozpočtu hospodárenia obce na príslušný rozpočtový rok podľa jednotlivých kapitol.
2. Žiadosti na poskytnutie dotácií posudzuje obecné zastupiteľstvo a schváli pridelenie výšky dotácie.
3. Pri posudzovaní žiadosti o pridelení dotácie sa okrem splnenia náležitosti žiadosti musí prihliadať na výšku dotácie poskytnutú žiadateľovi v predchádzajúcom roku.
4. Maximálna výška dotácie pre príslušný rozpočtový rok je **4 000,- eur** pre jedného žiadateľa a jeden projekt. Poskytnutie druhej dotácie pre toho istého žiadateľa pre ten istý rozpočtový rok nie je prípustné.
5. O pridelení dotácie z rozpočtu obce rozhodne obecné zastupiteľstvo.

1. Vo výnimočných prípadoch môže byť poskytnutá dotácia z rozpočtu obce vo vyššom objeme ako **4 000,- eur** pre jedného žiadateľa a rozpočtový rok. Dotácia podlieha schváleniu v obecnom zastupiteľstve pri schvaľovaní rozpočtu alebo je predmetom rozpočtových opatrení počas rozpočtového roka. Prerokovaná musí byť v príslušnej komisii a schválená obecným zastupiteľstvom.
2. Príslušné komisie posúdia žiadosti o dotáciu do 30 dní odo dňa doručenia žiadosti.
3. O poskytnutí dotácie musí byť uzavretá písomná dohoda.

##  **Článok 5**

**Vyúčtovanie poskytnutých dotácií**

1. Subjekt, ktorému bola poskytnutá dotácia je povinný vykonať vyúčtovanie do 30 dní od

ukončenia konkrétneho projektu alebo akcie, na ktorú boli finančné prostriedky poskytnuté.

1. Vyúčtovanie obsahuje správu o vyúčtovaní a kópie účtovných dokladov preukazujúcich ich čerpanie.
2. Nevyčerpané finančné prostriedky musia byť vrátené na účet obce, z ktorého boli poskytnuté. Zároveň je potrebné zaslať avízo o vrátení nedočerpaných finančných prostriedkov.

**Článok 6**

#  Záverečné ustanovenia, zrušovacie ustanovenia, účinnosť

 l. V prípade, že žiadateľ nedodrží podmienky stanovené v dohode je povinný

 dotáciu ihneď vrátiť.

1. Na tomto všeobecne záväznom nariadení sa uznieslo Obecné zastupiteľstvo

v Janove

dňa **25.11.2022** uznesením **č. 15/2022**

V Janove dňa  **25.11.2022**

 František Harčár

 starosta obce